CELEX: 52009PC0176
Language: lt
Date: 2009-04-20
Title: Pasiūlymas Tarybos sprendimas dėl 2013 m. Europos kultūros sostinės

Svarbus teisinis pranešimas

|

52009PC0176

Pasiūlymas Tarybos sprendimas dėl 2013 m. Europos kultūros sostinės  /* KOM/2009/0176 galutinis */  

	[pic] | EUROPOS BENDRIJŲ KOMISIJA |Briuselis, 20.4.2009KOM(2009) 176 galutinisPasiūlymasTARYBOS SPRENDIMASdėl 2013 m. Europos kultūros sostinėsAIŠKINAMASIS MEMORANDUMAS2006 m. spalio 24 d. Europos Parlamento ir Tarybos sprendimu Nr. 1622/2006/EB, nustatančiu Bendrijos veiksmą dėl Europos kultūros sostinės renginių 2007–2019 m.[1], nustatyta Europos kultūros sostinių nominavimo tvarka. Pagal šio sprendimo 2 straipsnį nuo 2009 m. Europos kultūros sostinėmis Sprendimo priede nustatyta chronologine tvarka kasmet nominuojami du dviejų valstybių narių miestai. 2013 m. Europos kultūros sostinėmis turėtų tapti Prancūzijos ir Slovakijos miestai.Nuo 2013 m. Europos kultūros sostinėmis miestai nominuojami taikant toliau aprašytą procedūrą.Kvietimą teikti paraiškas atitinkamos valstybės narės skelbia likus ne mažiau kaip šešeriems metams iki renginio. Atrankos grupė, kurią sudaro 13 nepriklausomų kultūros sektoriaus ekspertų, į pirmąjį posėdį sušaukiama likus ne mažiau kaip penkeriems metams iki renginio. Atsižvelgdama į Sprendimo Nr. 1622/2006/EB 4 straipsnyje nustatytus kriterijus, grupė vertina paraiškas ir sudaro miestų, kurių kandidatūros bus svarstomos toliau, sąrašą.Praėjus devyniems mėnesiams po pirmojo posėdžio atitinkamos valstybės narės suburia galutinės atrankos grupę. Vadovaujantis nustatytais kriterijais atliekamas išsamus atrinktų miestų vertinimas, o grupė rekomenduoja vieną atitinkamos valstybės narės miestą.Remdamosi šiomis rekomendacijomis, valstybės narės paskelbia Europos kultūros sostinių kandidatūras ir praneša apie tai Europos Parlamentui, Tarybai, Komisijai ir Regionų komitetui iki renginio likus ne mažiau kaip ketveriems metams.Gavęs tokį pranešimą Europos Parlamentas Komisijai nuomonę dėl kandidatūrų gali pareikšti per tris mėnesius.Taryba, remdamasi Komisijos rekomendacija, oficialiai skiria miestus, kurie tam tikrais metais skelbiami Europos kultūros sostinėmis.Po dviejų vertinimo etapų grupė 2008 m. rugsėjo ir spalio mėn. ataskaitose rekomendavo 2013 m. Europos kultūros sostinėmis skirti atitinkamai Marselį (Prancūzija) ir Košicę (Slovakija). Abi valstybės narės iki 2008 m. pabaigos pranešė apie tai Europos Parlamentui, Tarybai, Komisijai ir Regionų komitetui.2009 m. kovo mėn. pradžioje Europos Parlamentas savo teigiamą nuomonę perdavė Komisijos nariui J. Figeliui.Taigi Komisija, remdamasi Sprendimo Nr. 1622/2006/EB 9 straipsnio 3 dalimi, teikia Tarybai pridedamą rekomendaciją oficialiai paskelbti Marselį ir Košicę 2013 m. Europos kultūros sostinėmis.PasiūlymasTARYBOS SPRENDIMASdėl 2013 m. Europos kultūros sostinėsEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į Europos Parlamento ir Tarybos sprendimą Nr. 1622/2006/EB, nustatantį Bendrijos veiksmą dėl Europos kultūros sostinės renginių 2007−2019 m.[2],atsižvelgdama į 2008 m. rugsėjo ir spalio mėn. atrankos grupės ataskaitas dėl Prancūzijos ir Slovakijos miestų skyrimo Europos kultūros sostinėmis bei į Europos Parlamento nuomonę,manydama, kad kandidatūros visiškai atitinka Sprendimo Nr. 1622/2006/EB 4 straipsnyje nustatytus kriterijus,atsižvelgdama į 2009 m. [data] Komisijos rekomendaciją,NUSPRENDĖ:1 straipsnis2013 m. Europos kultūros sostinėmis paskelbti Marselį (Prancūzija) ir Košicę (Slovakija).Priimta BriuselyjeTarybos varduPirmininkas [1] OL L 304, 2006 11 3, p. 1.[2] OL L 304, 2006 11 3, p. 1.